EkBass/fiwiki-20250220-pages-articles huggingface dataset:
Malagassi

Malagassi eli malagasi on Madagaskarilla puhuttava austronesialaisten kielten malaijilais-polynesialaiseen kieliryhmään kuuluva kieli. Ethnologue määrittelee malagassin makrokieleksi, joka kattaa 11 yksittäistä kieltä. Karkeasti makrokielen alaiset kielet jaetaan pohjoiseen ja eteläiseen ryhmään. Malagassin läheisimpiin sukulaiskieliin kuuluu Borneon saarella puhuttava Ma’anyan. Malagassissa on lainasanoja bantukielistä (esimerkiksi omby lehmä, amboa koira vrt. esimerkiksi swahilin ng'ombe, mbwa), arabiasta ja Intian kielistä. Monet paikalliset sanomalehdet julkaisevat sisältöä sekä ranskaksi että malagassiksi kuten esim. La Gazette de la Grande Isle, Lakroan'i Madigasikara ja Midi Madigasikara. Yksinomaan malagassinkieliä lehtiä ovat mm. Ao Raha, Ino Vaovao ja Triatra. Raamattu on käännetty kokonaisuudessaan malagassiksi ensimmäisen kerran vuonna 1835. == Puhujamäärä ja status == Malagassilla on 19,9 miljoonaa puhujaa. Suurin osa puhujista asuu Madagaskarissa, jonka väestöstä 90 % puhuu kieltä. Merkittäviä malagassinkielisiä vähemmistöjä on myös Komoreilla ja Reunionilla sekä pienempiä vähemmistöjä muualla Ranskassa sekä Quebecissa. Merina-murre on 1820-luvulta lähtien toiminut nykyisen standardikielen pohjana. Malagassi on ranskan ohella virallinen kieli Madagascarissa. == Fonologia ja oikeinkirjoitus == Malagassi käyttää latinalaisia aakkosia: A, B, D, E, F, G, H, I, J, K, L, M, N, O, P, R, S, T, U, V, Y, Z. IPA-merkinnöistä poikkeavat oikeinkirjoitusasut on merkitty ⟨⟩ -sulkeisiin. === Konsonantit=== Kirjain ⟨s⟩ äännetään [s], mutta [ʃ] on myös vaihtoehto kirjainyhdistelmässä ⟨sy⟩. Bilabiaali Labiodentaali Dentaali Alveolaari Retrofleksi Velaari Glottaali Nasaali m n ŋ ⟨n̈⟩ Klusiili/ affrikaatta Soinniton p t ts ʈr⟨tr⟩ k Soinniton prenasaalinen ᵐp ⟨mp⟩ nt ⟨nt⟩ nts ⟨nts⟩ ɳʈr ⟨ntr⟩ ɳk ⟨nk⟩ Soinnillinen b d dz ⟨j⟩ ɖr ⟨dr⟩ g Soinnillinen prenasaalinen mb ⟨mb⟩ nd ⟨nd⟩ ndz ⟨nj⟩ ɳɖr ⟨ndr⟩ ŋg ⟨ng⟩ Frikatiivi Soinniton f s h Soinnillinen v z Lateraali l Tremulantti r Lähde: === Vokaalit === Malagassi on viisivokaalinen kieli. Etinen Keskinen Takainen Suppea i ⟨i⟩, ⟨y⟩ u ⟨o⟩ Puoliavoin e ⟨e⟩ o ⟨ô⟩, ⟨ao⟩, ⟨oa⟩ Avoin a ⟨a⟩ Lähde: Kirjain ⟨o⟩ äännetään aina [u] ja ⟨ô⟩ äännetään [o]. Sanaloppuinen ⟨y⟩ äännetään [i]. Lisäksi yhdistelmät ⟨ay⟩ ja ⟨ai⟩ ääntyvät [aj], ⟨ey⟩ ja ⟨ei⟩ [ej] ja ⟨oy⟩ ja ⟨oi⟩ [uj].. == Kielioppi == Substantiivi ei taivu suvussa, luvussa tai sijaissa. Määräinen muoto ilmaistaan artikkelilla ny. Verbien taivutus on sen sijaan melko monimutkaista: kolmen aikamuodon lisäksi erilaisilla suffikseilla ilmaistaan mm. tekijää, kokijaa, hyötyjää ja välinettä.. Malagassin sanajärjestys on yleisimmin muotoa verbi-objekti- subjekti. Myös muunlainen sanajärjestys on mahdollinen ja esim. VSO on melko usein käytössä käskyjen yhteydessä.. Lukusanat 1–10 malagassiksi: 1 2 3 4 5 6 7 8 9 10 iray roa telo efatra dimy enina fito valo sivy folo == Aiheesta muualla == *Malagassi–ranska–malagassi-sanakirja *Pieni malagassi–englanti- sanakirja *Malagasinkielinen Wikipedia == Lähteet == Luokka:Madagaskarin kielet Luokka:Baritokielet Luokka:Komorien kielet
Voimailu

Voimailu on yleisnimitys muun muassa seuraaville urheilulajeille: *painonnosto *voimanosto *voimamieskilpailut *leuanveto *
Koksi

Koksi on kivihiilestä kuivatislaamalla valmistettua hiiltä, joka on kivihiiltä puhtaampaa ja lämpöarvoltaan parempaa polttoainetta. Kivihiilen laatu vaihtelee myös paljon, mutta koksin valmistuksella saadaan laatueroja tasoitettua helpottaen muun muassa kulutuslaskelmia. Koksin aikakausi alkoi teräksen massatuotannon myötä. Tärkein koksin käyttömuoto nykypäivänä ovat metallurgiset pelkistysreaktiot, varsinkin raudan valmistus. Koksin sisältämä hiili toimii pelkistimenä. Masuunissa tapahtuvassa pelkistymisreaktiossa koksin sisältämä hiili riistää metallioksideista hapen hapettuen itse ensin hiilimonoksidiksi ja edelleen hiilidioksidiksi sekä siten pelkistää metallioksidit vapaiksi metalleiksi. Menetelmän valmistaa takkirautaa koksin avulla kehitti englantilainen Abraham Darby I. ==Lähteet== == Aiheesta muualla == Luokka:Polttoaineet Luokka:Kivihiili Luokka:Seulonnan keskeiset artikkelit it:Carbone#Coke
Maskotti

Maskotti on hahmo, joka esimerkiksi kannustaa urheilujoukkuetta tai on ravintolan vetonaula lapsille. Maskotteja voidaan myös käyttää omana onnenkaluna, esimerkiksi koululuokalla voi olla oma maskotti. Maskotti on yleensä eläin, mutta se voi myös olla mikä tahansa olento. Maskotin tarkoituksena esimerkiksi urheilutapahtumissa (varsinkin Yhdysvalloissa) on yleensä kannustaa joukkueen kannattajia kannatushuutoihin ynnä muuta sellaista. Tällöin maskottina toimii joku maskotin pukuun sonnustautunut henkilö. Maskotin kuvalla ja nimellä voidaan myös myydä erilaisia oheistuotteita. Sana maskotti on tullut suomeen ruotsin ja englannin kautta ranskasta – mascotte on deminutiivijohdos provensaalin noitaa tarkoittavasta sanasta masco. Maskotti on tarkoittanut onnenkalua, talismaania tai noidan lumousta. Mahdollisesti sana juontaa juurensa keskiajan latinan sanasta masca ’naamio, aave, painajainen’. Käsitteen teki tunnetuksi Edmond Audranin vuoden 1880 komediallinen ooppera La Mascotte, jossa kodissa asuva keiju tuo onnea italialaiselle maanviljelijälle. Ooppera esitettiin seuraavana vuonna englanniksi. Suomen kirjakielessä maskotti on tullut käyttöön 1900-luvun alkupuolella. Myös monella urheilijalla on maskotti. Tällaisia maskotteja käytetään usein urheilijoiden kotisivuilla, ja usein t-paitoja ja esimerkiksi matkapuhelimien taustakuvia myydään nimenomaan maskotin eikä itse urheilijan kuvalla. ==Tunnettuja maskotteja== *McDonald’sin Ronald McDonald -klovni *Linuxin Tux-pingviini *FreeBSD:n BSD-demoni *OpenBSD:n Puffy *Wikipedian Wikipe-tan *Nintendon Mario *Segan Sonic the Hedgehog *Capcom-pelitalon Mega Man *Final Fantasy -pelisarjan chocobo- ja moogle-olennot *Moskovan olympialaisten Miska-karhu ==Katso myös== *Avatar *Fetissi *Logo *Talismani == Lähteet == == Aiheesta muualla ==
Juliet Jones

Juliet Jones on turkulainen rock-yhtye, joka perustettiin Juliet Jonesin Sydän -yhtyeen raunioille. == Julkaisut == * Ihme (2002) == Lähteet == == Aiheesta muualla == * Yhtye Pokon sivuilla . * Pertti Ojala: Ihme. Soundi 4/2002. Luokka:Suomalaiset rockyhtyeet
Poronkusema

Poronkusema on vanha porolla liikuttaessa käytetty tarkemmin määrittelemätön pituuden mittayksikkö. Poronkusema on se matka, jonka ajoporoa voi ajaa (poron) virtsaamistaukojen välillä. Poro ei pysty virtsaamaan juostessaan, ja liian pitkä juoksuttaminen voi aiheuttaa sille halvaustilan. Poronkuseman sanotaan olevan noin 7,5 kilometriä. Poronkusema on vanhastaan ollut mitta, jonka poro kulkee vetäessään kuormattua rekeä. Koska poronkusema on paljolti lumiolosuhteista riippuvainen, niin sen mitta vaihtelee 1,5 km - 7,5 km. Nykyisillä kovaksi tallautuneella jäljillä saadaankin poronkuseman mitaksi vanhaa aikaa pidempiä mittoja. Saamelaisen perinnetiedon mukaan päivämatkat kuormatulla porolla liikuttaessa olivat noin 10 poronkusemaa. Perinnetiedossa mainittujen yöpymispaikkojen väliset etäisyydet ovat pääasiassa 35-40 km, joten tästä voidaan päätellä poronkuseman olleen vanhastaan keskiarvona noin 3,7 kilometriä. ==Katso myös== *Vanhat suomalaiset mittayksiköt ==Lähteet== == Aiheesta muualla == * Poronkusema kertoo matkan pituudesta Luonto-lehti 23.3.2022 * Ohranjyvä, peninkuuluma, faaraon kyynärä? Näin ennen mitattiin Etelä-Suomen Sanomat 18.5.2016 * Luokka:Pituusyksiköt Luokka:Poronhoito
Rastilankallio

pienoiskuva|Piha-aluetta Rastilankalliossa Rastilankallio () on korttelimainen asuinalue Vuosaaren Rastilassa. Asuinalue on rakennettu 2000-luvun alussa Rastilan eteläosaan. Rastilankallion alueella samoille tonteille on sijoitettu kerros- ja rivitaloja. Aivan Rastilankallion eteläpuolella on Rastilan metroasema. Muissa suunnissa alue rajautuu pientaloalueeseen sekä leirintäalueeseen. Asuinalueen keskellä sijaitsee päiväkoti Vankkuri, asukastalo Kulkuri ja puisto. Pysäköinti on keskitetty pysäköintilaitokseen ja teiden vieressä oleville parkkipaikoille alueen ulkopuolelle. Rastilankallion eteläosaa täydennettiin 2010-luvun alussa. Koulu sijaitsee kerrostaloalueen ja Rastilan pientaloalueen välissä. Alue oli aiemmin leirintäalueen telttailualueena ja nykyisen puiston kohdalla sijaitsi grillipaikka. Tiedosto:Rastilankallio1.jpg|Leikkipaikka Rastilankallio Tiedosto:Rastila 02.jpg|Rastilankallion eteleäreunassa olevia kerrostaloja. == Lähteet == Luokka:Vuosaari Luokka:Suomen asuinalueet
Hypocrisy

Hypocrisy on ruotsalainen death metal -yhtye. Sen perusti Peter Tägtgren Ludvikassa vuonna 1990. Alkuaikoina Hypocrisyn musiikki oli perinteistä death metalia, mutta on The Fourth Dimension -albumista lähtien muuttunut melodisempaan suuntaan. Laulaja Masse Brobergin tekemät sanoitukset olivat antikristillisiä ja saatanallisia, mutta tämän lähdettyä yhtyeestä vuonna 1993, sanoitusten teemaksi otettiin paranormaalit ilmiöt ja avaruusolennot. Vuonna 1997 ilmestyneen The Final Chapterin huhuttiin jäävän yhtyeen viimeiseksi levyksi, koska Peter halusi keskittyä enemmän omistamansa Abyss Studion johtamiseen, mutta fanien ympäri maailmaa lähettämä anomusten tulva yhtyeen paluulle tuotti tulosta, eikä Hypocrisyn taru loppunut The Final Chapteriin. Yhtyeen toistaiseksi viimeisin albumi on Worship, joka julkaistiin 26. marraskuuta 2021. Huhtikuussa 2022 yhtye tiedotti, että Horgh ei jatka yhtyeen rumpalina. == Jäsenet == * Peter Tägtgren – laulu, kitara, koskettimet (1990–) * Mikael Hedlund – basso (1992–) === Entiset jäsenet === * Lars Szöke – rummut (1990–2004) * Magnus "Masse" Broberg – laulu (1992–1993) * Jonas Österberg – kitara (1992–1995) * Andreas Holma – kitara (2000–2006) * Horgh (Reidar Horghagen) – rummut (2004–2022) === Livemuusikot === * Mathias Kamijo – kitara (1995–2000) * Klas Ideberg – kitara (2006) * Tomas Elofsson – kitara (2010–) == Diskografia == === Studioalbumit === * * * * * * * * * * * * * == Lähteet == == Aiheesta muualla == * http://www.hypocrisy.cc/ * Luokka:Ruotsalaiset death metal -yhtyeet Luokka:Ruotsalaiset melodiset death metal -yhtyeet
Ultima Thule

Ultima Thule voi tarkoittaa seuraavia asioita: * Ultima Thule, keskiaikainen käsite, "äärimmäinen pohjoisessa sijaitsevaa alue, saari tai maa" * Ultima Thule – Pohjoiset löytöretket, Matti Laineman ja Juha Nurmisen teos Arktiksen tutkimusmatkojen historiasta * Ultima Thule, ruotsalainen kansallismielinen rockyhtye * Ultima Thule, virolainen rockyhtye * Ultima Thule, Vladimir Nabokovin novelli * Ultima Thule, rockyhtye Ostaran albumi * Ultima Thule, suomalainen roolipeli * Ultima Thule, avaruudessa sijaitsevan kappaleen 486958 Arrokoth (väliaikainen nimi ) entinen lempinimi * Ultima Thule, Tapio Wirkkalan suunnittelema lasisarja.
The Boss

The Boss (”Pomo”) voi tarkoittaa seuraavia: ;todellisten henkilöiden lempinimenä: * The Boss, Bruce Springsteen (s. 1949), yhdysvaltalainen muusikko ja lauluntekijä * The Boss, An Tran (s. 1952), vietnamilais- yhdysvaltalainen pokeriammattilainen ;pelihahmoja: * The Boss, Metal Gear -pelisarjan hahmo ==Katso myös== *Boss (täsmennyssivu)
M/S Viking 4

M/S Express O () oli autolautta, joka kuului menestykseksi osoittautuneen Meyer Werftin telakan "Papenburgin sisaret" -sarjaan. Aluksen tilasi Viking Linen osakasvarustamo Rederi AB Sally vuoden 1972 kesäkuussa. Alus valmistui valmistenumerolla 570 ja se luovutettiin tilaajalleen kesäkuussa 1973. Alus asetettiin alkujaan Turku–Maarianhamina–Tukholma reitille, mutta sitä käytettiin Viking Linen liikenteessä myös muilla yhtiön reiteillä, muun muassa Naantali–Maarianhamina–Tukholma/Kapellskär, sekä väliaikaisesti myös Helsinki–Tukholma välillä. Pääpiirteissään uusi alus noudatti sarjan edellisten alusten tilauserittelyä, ja suunnilleen samoja teknisiä pääarvoja, sekä mittoja. Joitakin muutoksia Viking 4:n oli kuitenkin tehty. == Tekniset tiedot == Aluksen tekniset tiedot ovat voineet muuttua aluksen käyttöhistorian aikana. Artikkelissa esitetyt tiedot perustuvat aluksen alkuperäiseen kokoonpanoon. * Pääkoneina alkujaan 2 kappaletta Smit-Bolnes V314HDK dieselmoottoreita, joiden yhteisteho 10 200 hv (7 500 Kw) * Aluksen matkanopeus oli 19,5 solmua. * Matkustajapaikkoja 1 200, joista hyteissä enintään 278 ja sen lisäksi 96 makuutuolia. * Henkilöautoja 265 (tai rekkoja 26) läpiajettavalla autokannella, jolla oli keula- ja peräportit. * Autokannen korkeus 4,3 metriä ==Aluksen käyttöhistoriaa== Viking 4 myytiin vuonna 1980 englantilaiselle rahoitusyhtiölle, joka puolestaan vuokrasi aluksen edelleen. Tämän jälkeen alusta käytettiin muun muassa Englannin kanaalin liikenteessä. Viimeisimpinä käyttövuosinaan 2000-luvun alussa alus liikkui Kreikan lähivesistöillä. Alus lähti Intiaan Mongolian lipun alla vuonna 2005. Alus lienee päätynyt romutukseen vuonna 2005. ==Nimihistoria== * M/S Viking 4 (1973–1980) * M/S Earl Granville (1980–1990) * M/S Express Olympia (1990–2005) * M/S Express O (2005–) ==Aiheesta muualla== * * adriaticandaegeanferries.com – M/S Express Olympia Luokka:Autolautat Luokka:Viking Linen entiset alukset
Blues (täsmennyssivu)

Blues voi tarkoittaa seuraavia: * blues, afroamerikkalaisen musiikin tyylilaji * blues (tanssi) * St. Louis Blues, yhdysvaltalainen jääkiekkoseura * Espoo Blues, suomalainen jääkiekkoseura * SBS Blues, suomalainen salibandyseura. == Musiikki == === Esiintyjät === * Blues Saraceno (s. 1971), kitaristi ja tuottaja === Albumit === * Blues (Jimi Hendrixin albumi) * Blues (Bob Dylanin albumi) * Blues (Breakoutin albumi) * Blues (Eric Claptonin albumi), 1999 * Blues (Rolf Wikströmin albumi), 2003 * The Blues (B. B. Kingin albumi), 1958 * The Blues (John Lee Hookerin albumi), 1960 * The Blues (Alex Harveyn albumi), 1964 * The Blues (Johnny Hodgesin albumi), 1955 * The Blues: Baby Please Don’t Go 1935–1951, Big Joe Williamsin albumi vuodelta 2003
M/S Viking 5

M/S Viking 5 oli suomalaisen Viking Line -laivanvarustamon omistama autolautta, joka liikennöi Suomen ja Ruotsin välillä 1970-luvulla. ==Tilaus== Viking 5 tilattiin Rederi AB Sallylle saksalaiselta Meyer Werftin telakalta. Saman tyyppisiä aluksia oli ennen Viking 5:n toimitusta tilattu Viking Linen kahdelle osakasvarustamolle viisi kappaletta. Aluksen valmistenumero oli 573 ja se luovutettiin tilaajalleen heinäkuun alussa 1974. Alus oli suunniteltu asetettavaksi Helsinki – Tukholma reitille, joten siihen tehtiin jo tilausvaiheessa huomattavasti suurempia muutoksia aiempiin "Papenburgin sisariin" verrattuna. Muun muassa hyttikapasiteettia lisättiin huomattavasti, samoin autopaikkoja. Myös muita matkustajatiloja muutettiin vastaamaan paremmin tarkoitustaan. ==Reitit== Viking 5 liikennöi Helsinki–Tukholma- reitillä aina vuoden 1980 kevään loppuun, jonka jälkeen se asetettiin Turku–Maarianhamina–Tukholma-reitille. Tämän jälkeen sitä käytettiin vielä jonkin aikaa Naantali –Maarianhamina–Kapellskär-reitillä. Vuoden 1981 toukokuussa se siirtyi edelleen Rederi AB Sallyn omistuksessa, mutta The Viking -nimisenä Englannin kanaalin liikenteeseen. Tämän jälkeen alus tuli vielä kerran käymään Suomen liikenteessä, mutta nyt Vaasalaivojen operoimana Sally Express -nimisenä, välillä Vaasa–Sundsvall/Uumaja. Tätä liikennettä kesti keväästä 1983 saman vuoden loppupuolelle. Sen jälkeen alusta käytettiin varsin monipuolisesti eri puolilla Euroopan merialueita. Vuonna 2012 laiva oli liikenteessä Gibraltarin alueella.. Heinäkuussa 2015 laiva lähti romutettavaksi Turkkiin. https://delacontecerportuario.wordpress.com/2015/08/04/el-ferry-marroqui- boughaz-camino-del-desguace-en-turquia/ ==Haverit== *Konerikko 21. elokuuta 1981 matkalla Ramsgateen. Palasi yhdellä koneella takaisin Dunkerqueen korjattavaksi. *Konerikko kesäkuussa 1982, aluksen koneet vaihdettiin Deutz -dieseleihin ja se palasi liikenteeseen saman vuoden syyskuussa. ==Lähteet== ==Aiheesta muualla== * Luokka:Viking Linen entiset alukset
Laiva on lastattu

Laiva on lastattu on perinteinen seuraleikki. Leikin perusperiaatteena on, että kukin osanottaja vuorollaan sanoo tietyn aihepiirin tai muutoin ennalta sovitun määritelmän mukaisia sanan, joilla laiva on lastattu. Voidaan esimerkiksi sopia, että luetellaan L-kirjaimella alkavia naisten nimiä tai nisäkkäitä. Täten pelissä voitaisiin hyväksytysti sanoa esimerkiksi "Laiva on lastattu leijonilla.", jonka jälkeen vuoro siirtyisi seuraavalle. Saman sanan saa sanoa vain kerran pelin aikana. Pelaaja putoaa pois pelistä, mikäli hän ei keksi määritelmän mukaista sanaa, jota ei olisi jo sanottu. Laiva on lastattu -peliä voi periaatteessa pelata lukematon määrä pelaajia. Laiva on lastattu sopii erityisen hyvin ajanvietteeksi tilanteisiin, joissa enemmän fyysisiä suorituksia vaativien leikkien leikkiminen ei tule kysymykseen, esimerkiksi pitkille automatkoille, joilla myös auton kuljettaja voi hyvin ottaa osaa leikkiin. Joskus leikin apuna käytetään palloa. Leikkijät istuvat lattialla jalat levällään ja vierittävät palloa toisilleen. Pallon senhetkinen haltija on sanomisvuorossa ja saa päättää kenen vuoro on seuraavaksi. Luokka:Leikit
Vastapainevoimalaitos

Vastapainevoimalaitos on sähkön ja lämmön yhteistuotantolaitos. Voimalaitosta ei optimoida maksimaaliseen sähköntuotantoon kuten lauhdevoimalaitosta. Osa kattilaan syötetystä energiasta käytetään prosessihöyrynä tai kaukolämpönä. Tämän vuoksi laitoksen kokonaishyötysuhde saadaan jopa yli 90 %:iin. Verrattuna lauhdevoimalaitosten parhaimmillaankin alle 45 %:iin on hyötysuhde yli kaksinkertainen. Lämmön ja sähkön tarpeen suhteen vuoksi tarvitaan kuitenkin myös lauhdevoimalaitoksia. Myös lämmönsiirto laitoksen ja kulutuskohteen välillä rajoittaa vastapainevoimalaitosten osuutta energian tuotannossa. Helsingin Energia omistaa tuotemerkin hyötysähkö jota se käyttää yhteistuotannon markkinointiin. Tuotemerkin käyttöoikeus on myös 12 muulla energialaitoksella. == Kaukolämpövoimalaitos == Syöttövesipumpulla paineistettu vesi höyrystetään kattilassa ja yleensä myös tulistetaan, eli lämmitetään höyrystymislämpötilaa korkeampaan lämpötilaan. Höyryllä pyöritetään vastapaineturbiinia. Höyryn annetaan paisua eli sen paineen laskea tiettyyn paineeseen, jonka määrittää tarvittavan kaukolämpöveden lämpötila. Esimerkiksi, jos tarvitaan 100-asteista vettä, höyry paisutetaan noin 1 baarin paineeseen. Mitä korkeampi lämpötila sitä suurempi paine tarvitaan. Vastapainevoimalaitoksen nimi tulee tästä paineesta, jossa höyry lauhdutetaan. Kaukolämmönvaihtimessa höyry lauhdutetaan eli se tiivistyy takaisin nesteeksi. Lämmitetty kaukolämpövesi johdetaan kulutuskohteisiin, joista se palaa uudelleen lämmitettäväksi. ==Teollisuuden vastapainevoimala== Teollisuudessa käytettävät voimalaitokset vastaavat pitkälti kuin kaukolämpövoimalaitoksia, paitsi että höyry lauhdutetaan teollisen prosessin lämpötarvetta vaativassa kohdassa. Usein höyryä otetaan turbiinista väliotoista, vain osa höyryvirrasta ja annetaan lopun paisua edelleen. == Lähteet == Luokka:Voimalaitokset
Kuka pelkää mustaa miestä

Kuka pelkää mustaa miestä? (tunnetaan myös nimellä Kuka pelkää mörköä?) on perinteinen saksalainen lasten juoksupeli, jota voidaan pelata sisällä tai ulkona tai jopa jäällä luistimien kanssa. Johann Christoph Friedrich GutsMuths kuvasi pelin jo vuonna 1796.Johann Christoph Friedrich GutsMuths: Der schwarze Mann. In: Spiele zur Uebung und Erholung des Körpers und Geistes, für die Jugend, ihre Erzieher und alle Freunde unschuldiger Jugendfreuden. Im Verlage der Buchhandlung der Erziehungsanstalt zu Schnepfenthal, Schnepfenthal 1796, s. 259–261. == Pelin kuvaus == Pelin perusajatus on yksinkertainen: piirretään tai muuten merkitään kaksi viivaa esimerkiksi 25 metrin päähän toisistaan (myös jääkiekkokaukalon reunat voivat toimia viivoina). Pelin kaikki osanottajat yhtä lukuun ottamatta asettuvat aluksi toisen viivan taakse, ja yksi pelaajista jää ”mustaksi mieheksi” viivojen välisen alueen keskelle. Kun hän huutaa "Kuka pelkää mustaa miestä?", muut osallistujat vastaavat "ei kukaan!", ja heidän on yritettävä juosta riviltä toiselle niin, ettei "musta mies" voi koskea heihin. Ne pelaajat, joita musta mies onnistuu koskettamaan, siirtyvät alkuperäisen mustan miehen avuksi ottamaan jäljelle jääneitä osanottajia kiinni seuraavasta vuorosta lähtien. Kiinniottajien huudettua ”kuka pelkää mustaa miestä!” lähtevät vielä mukana olevat osanottajat jälleen juoksemaan viivalta toiselle. Tätä toistetaan, kunnes jäljellä on vain yksi, josta tulee "musta mies" seuraavaa peliä varten.Friedrich Ludwig Jahn, Ernst Wilhelm Bernhard Eiselen: Schwarzer Mann. In: Die deutsche Turnkunst zur Einrichtung der Turnplätze. Eigenverlag, Berlin 1816, S. 173–174. == Variaatiot == Leikkiä saatetaan leikkiä myös eri variaatioina esimerkiksi luistelussa nimellä ”kuka pelkää jäämiestä”.Kuka pelkää jäämiestä? Rannikkoseudun Sanomat 10.3.2006, viitattu 17.10.2019 (Archive.org) tai esimerkiksi musta mies on korvattu ”vihreällä miehellä”. Peliä pelataan joissain piireissä myös nimellä ”kuka pelkää mustekalaa”. Turun seudulla leikitään myös yksinkertaisempaa muunnelmaa haukka tai haukkassi, jossa saa lähteä juoksemaan milloin vain tarvitsematta odottaa ”mustan miehen” huutoa. == Historiallinen tausta == Kirjassa The Gender of Death: A Cultural History in Art and Literature leikissä mainittu ”musta mies” on kuoleman ja ruton henkilöitymä. "Mustan miehen" hahmon vuoksi peli ymmärretään joskus väärin rasistisena. Saksassa peliä kutsutaan nimellä "Wer hat Angst vor dem Schwarzen Mann?". Der schwarze Mann on saksalainen mörkö tai peikko, jota vanhemmat käyttävät pakottaakseen lapsensa tottelemaan; on epätodennäköistä, että pelin nimi olisi alun perin viitannut etniseen alkuperään. == Lähteet == Luokka:Leikit en:British Bulldog (game)#Black Man
Papenburgin sisarukset

Papenburgin sisaruksiksi tai Papenburgareiksi kutsutaan epävirallisesti yhdeksän autolautan sarjaa, jotka rakennettiin Saksan Papenburgissa vuosina 1970–1975. Niiden rakentaja oli Meyer Werft -telakka. Aluksien mitoissa ei ole merkittäviä eroja, ne ovat noin 108 metrin pituisia, poikkeuksena Viking 5, joka on yhdeksän metriä pitempi. Leveyttä aluksilla on 17,2 metriä ja syväys 4,6 metriä. Viking Linen käyttämät alukset siirtyivät 1980-luvulle tultaessa uusien suurlauttojen tieltä joko Pohjanmeren tai Merenkurkun liikenteeseen. Tämän jälkeen niitä on ollut käytössä Helsingin ja Tallinnan sekä Ahvenanmaan ja Ruotsin välisessä liikenteessä. Osa aluksista on tiettävästi yhä liikenteessä, osa taas on romutettu. Papenburgin sisaret valmistumisjärjestyksessä, sekä alkuperäisellä nimellään: Nimi IMO-tunnus Valmistunut Numero Tilaaja Operaattori Kohtalo 1\. M/S Apollo 7006314 1970 560 Rederi AB Slite, Ruotsi Viking Line Myytiin romutettavaksi 2020 2\. M/S Viking 1 7018599 1970 562 Rederi AB Sally, Suomi Viking Line Romutettiin Egyptissä 2002 3\. M/S Viking 3 7128887 1972 565 Rederi AB Sally, Suomi Viking Line Myyty Kreikkaan 2007, yhä liikenteessä 4\. M/S Diana 7224370 1972 566 Rederi AB Slite, Ruotsi Viking Line Romutettiin Intiassa 2021 5\. M/S Coromuel 7324833 1973 568 Caminos y Puentes Federales de Ingresos y Servicios Conexos, Meksiko Caminos y Puentes Federales de Ingresos y Servicios Conexos, Meksiko 6\. M/S Viking 4 7310258 1973 570 Rederi AB Sally, Suomi Viking Line Romutettiin Intiassa 2005 7\. M/S Puerto Vallarta 7349596 1974 571 Caminos y Puentes Federales de Ingresos y Servicios Conexos, Meksiko Caminos y Puentes Federales de Ingresos y Servicios Conexos, Meksiko 8\. M/S Viking 5 7349601 1974 573 Rederi AB Sally, Suomi Viking Line Romutettiin Turkissa 2015 9\. M/S Azteca 7393171 1975 575 Caminos y Puentes Federales de Ingresos y Servicios Conexos, Meksiko Caminos y Puentes Federales de Ingresos y Servicios Conexos, Meksiko == Lähteet == * Luokka:Meyer Werft Luokka:Autolautat
Ossetia

Ossetia on alue Kaukasiassa. Alueen väestöä ovat osseetit. Hallinnollisesti Ossetia on jaettu Venäjään kuuluvaan Pohjois-Ossetia-Alanian tasavaltaan sekä virallisesti Georgiaan kuuluvaan, mutta de facto itsenäiseen Etelä-Ossetiaan. Monet tutkijat pitävät kuitenkin Etelä-Ossetiaa varsinaisesti Venäjän kontrolloimana alueena. ==Katso myös== *Osseetin kieli *
Epimetheus

Epimetheus () oli kreikkalaisessa mytologiassa Prometheuksen veli. He olivat Iapetoksen lapsia ja titaaneita.Castren & Pietilä-Castren 2000, s. 151 Epimetheus, jonka nimi tarkoittaa "jälkeenpäin ajattelevaa" (Prometheus "etukäteen ajattelevaa") nai varoituksista huolimatta Zeuksen lähettämän Pandoran. Pandora avasi lippaansa, mikä aiheutti maailman vitsaukset. Epimetheuksen ja Pandoran tytär oli Pyrrha. == Lähteet == * === Viitteet === Luokka:Kreikkalainen mytologia
Buffalo Bill

Buffalo Bill (oik. William Frederick Cody; 26. helmikuuta 1846 Iowa – 10. tammikuuta 1917 Colorado) oli tunnettu villin lännen henkilö: biisoninmetsästäjä, sotilas, tiedustelija ja sirkusjohtaja. ==Elämäkerta== William Frederick Cody syntyi 26. helmikuuta 1846 Leclairessa Scottin piirikunnassa Iowassa. Hänen isänpuoleinen sukunsa oli tiettävästi Kanaalisaarilta tulleita hugenotteja ja nimeltään Le Caude. Jotkut ovat esittäneet Codyn isänisän olleen amerikansuomalainen Viljami Kotilainen, joka muutti Amerikkaan Limingasta, mutta tämä tarina ei tiettävästi pidä paikkaansa. Perhe muutti Missouriin ja vuonna 1854 Kansasin-Nebraskan territorioon ensimmäisten joukossa. Isä kuoli vuonna 1857. Mary Cody hankki 11-vuotiaalle pojalleen työpaikan rahtiyhtiöstä. Hän toimi yhtiön lähettipoikana konttorin ja armeijan linnakkeen välillä. Cody väitti omaelämäkerrassaan toimineensa myös Pony Express -yhtiön lähettinä 14-vuotiaana, mutta nykyisin jotkut ovat kyseenalaistaneet tämän tarinan paikkaansapitävyyden.Buffalo Bill and the Pony Express: Fame, Truth and Inventing the West, Tom Rea, The Wyoming State Historical Society Nuori Cody tapasi 1850-luvun lopulla Bill Hickokin, ja heistä tuli pitkäaikaiset ystävät. Cody palveli sisällissodassa 7. Kansasin ratsuväkirykmentissä ja osallistui useisiin sotaretkiin. Sodan jälkeen hän muutti länteen. Hän sai paikan jyvittäjänä Union Pacificilla ja sen jälkeen biisoninmetsästäjänä Kansas Pacific Railroad -yhtiön ratatyöläisille, jolloin hän sai lempinimekseen Buffalo Bill. Hän tapasi vuonna 1869 kirjailija Ned Buntlinen, joka kirjoitti hänestä lehtiin artikkelin ”Buffalo Bill, rajamiesten kuningas”, joka tosin perustui enemmän Hickokin kuin Codyn seikkailuihin. Cody sai mainetta biisoninmetsästäjänä ja tiedustelijana, ja vuonna 1869 hänet nimitettiin 5. ratsuväkirykmentin tiedustelupäälliköksi. Kongressi myönsi hänelle kunniamitalin rohkeudesta Nebraskan vuoden 1872 intiaanikahakoissa. Cody jätti tiedustelemisen ja siirtyi näyttelijäksi. Vuodesta 1872 alkaen hänen ja ”Texas Jack” Omohundron perustama Buffalo Billin Kokoonpano -niminen teatteriseurue kiersi Yhdysvaltojen itäosissa kymmenen vuoden ajan esittämässä lännen elämään perustuvia melodraamoja. Myös Hickok oli jonkin aikaa mukana seurueessa. Cody perusti vuonna 1883 Villin Lännen Näytös -sirkuksen. Se kiersi 30 vuoden ajan Yhdysvaltoja ja Eurooppaa. Sirkus teki Euroopassa kolme kiertuetta ja esiintyi Britanniassa, Ranskassa, Saksassa, Italiassa, Espanjassa, Belgiassa ja Kroatiassa. Suurellisessa show’ssa esiintyi iso joukko intiaaneja, cowboyta sekä biisoneita ja muita eläimiä. Cody palkkasi sirkukseensa muun muassa tarkka-ampuja Annie Oakleyn ja intiaanipäällikkö Istuvan Härän. Cody kuoli Denverissä, Coloradossa 10. tammikuuta 1917 hyvin tunnettuna ja ihailtuna henkilönä. == Lähteet == == Aiheesta muualla == *buffalobill.org *Americanwest.com on Buffalo Bill Luokka:Villin lännen henkilöt Luokka:Yhdysvaltalaiset viihdetaiteilijat Luokka:Vuonna 1846 syntyneet Luokka:Vuonna 1917 kuolleet Luokka:Seulonnan keskeiset artikkelit
M/S Kopernik

M/S Kopernik (entisiltä nimiltään M/S Rostock, M/S Star Wind ja M/S Vironia) on Unity Linen omistama ropax-tyyppinen matkustaja-autolautta, joka liikennöi reitillä Ystad–Świnoujście. Alus on rekisteröity Kyproksen lipun alle ja sen kotisatama on Limassol. Alus rakennettiin vuonna 1977 norjalaisella Bergens Mekaniske Verksted -telakalla Itä-Saksan valtionrautateiden (Deutsche Reichsbahn) junalautaksi Ruotsin liikenteeseen Sassnitzin ja Trelleborgin välille. Vuosina 1999–2005 se liikennöi Silja Linen omistaman SeaWind Linen väreissä Turun ja Tukholman sekä Helsingin ja Tallinnan välisillä reiteillä. Vuoden 2005 loppupuolella alus myytiin virolaiselle Euro Shippingille, joka antoi alukselle nimeksi Vironia. Maaliskuusta 2006 lokakuuhun 2007 alus liikennöi Kotkan ja Sillamäen välistä reittiä Narva Linen väreissä. Loka–marraskuussa 2007 alus oli lyhyen aikaa rahdattuna Baltic Scandinavian Linesille, joka liikennöi reitillä Paldiski–Kapellskär. Alus myytiin marraskuussa 2007 puolalaiselle Unity Line -varustamolle junalautaksi Ystadin–Świnoujścien reitille. Puolalaisen tähtitieteilijän Nikolaus Kopernikuksen mukaan se sai uuden nimen M/S Kopernik. Vuonna 2014 alus siirrettiin Kyproksen lipun alle. == Lähteet == Luokka:Autolautat
Line skis

Line on yhdysvaltalainen suksimerkki. Matt ja Jason Levinthalin vuonna 1995 perustama Line skis on merkittävä new school -hiihdon kehittäjä, joka tuotti maailman ensimmäisiä ski boardeja, lyhyitä suksia, joissa oli käyristys molemmissa päissä. Linen laskijajoukkueessa olivat mukana mm. Mike Nick, Eric Pollard, Kris Ostness, Mike Wilson ja Skogen Sprang. Pätkäsuksista siirryttiin twin tip -suksiin, joiden kehityksessä Line on edelleen huipulla. == Lähteet == Luokka:Laskettelu
Zonta

Zonta tarkoittaa seuraavia asioita ja henkilöitä: *Zonta International, kansainvälinen palvelujärjestö *Peter Žonta, slovenialainen mäkihyppääjä *Ricardo Zonta, brasilialainen autourheilija.
Dekstropropoksifeeni

Dekstropropoksifeeni tai propoksifeeni on voimakkaiden kipujen hoitoon tarkoitettu metadonin sukuinen opioidi. Kivunlievitysteholtaan se kuuluu heikkoihin opioideihin ja vastaa teholtaan tramadolia. Lääkettä on myyty Suomessa kauppanimellä Abalgin, ja se on ollut Suomessa käytössä vuodesta 1961. Lääkkeen pitkäaikainen käyttö voi muiden opiaattien tavoin aiheuttaa riippuvuutta. Abalgin on kolmiolääke ja se saattaa heikentää reaktiokykyä, joten varovaisuutta noudatettava autoa ajaessa, käytettäessä koneita, tai tehtäessä tarkkuutta vaativaa työtä. Lääkkeen tavallisia haittavaikutuksia ovat huimaus, päänsärky, uneliaisuus, suun kuivuminen, pahoinvointi, vatsakivut. Harvinaisempia ovat euforia, huonovointisuus, aistiharhat, näköhäiriöt, ummetus, oksentelu, virtsaamisvaivat ja lihasheikkous. Lääkkeen käyttö on vähentynyt, koska se on väärin käytettäessä selvästi myrkyllisempi kuin jotkut muut yhtä tehokkaat opioidit. 1994 dekstropropoksifeeni aiheutti Suomessa 71 kuolemantapausta. Usein kuolemantapauksen aiheutti alkoholin ja dekstropropoksifeenin yhteiskäyttö. Tämän jälkeen dekstropropoksifeenin käyttö on selvästi vähentynyt, ja lääkkeen myynti Suomessa on lopetettu kesäkuussa 2009.Dekstropropoksifeeni menettää myyntiluvan Nykyään sen sijasta käytetään vastaavien kipujen hoidossa ensijaisesti turvallisempaa tramadolia. Aine on kuitenkin yhä käytettävissä erikoisluvalla. == Lähteet == * *"Dekstropropoksifeenin aiheuttamat myrkytyskuolemat" Suomen Lääkärilehti 1995;50(17):1988 *Lääkärin CD 2/2004 === Viitteet === == Aiheesta muualla == *KEGG: Dextropropoxyphene Luokka:Opioidit Luokka:PKV-lääkkeet Luokka:Kaliumkanavan salpaajat
Paul Thomas Anderson

Paul Thomas Anderson (s. 26. kesäkuuta 1970 Studio City, Kalifornia) on yhdysvaltalainen elokuvaohjaaja ja käsikirjoittaja. Anderson on tunnettu eeppisistä draamaelokuvista, joissa on laaja henkilögalleria ja monimutkaisia tarinoita. Hän käyttää vähän leikkauksia ja kuvaa pitkiä otoksia. Esimerkiksi Boogie Nights -elokuvan alkukohtaus on noin kolme minuuttia kestävä yhtenäinen otos. Andersonin elokuvat käsittelevät yleensä perhesuhteiden merkitystä, erityisesti isien ja lasten välillä. Yleisiä teemoja ovat kohtalo, rakkaus ja median rooli jokapäiväisessä elämässä. Hänen roolihahmoillaan on aina jonkinlainen yhteys toistensa kanssa, kun edellä mainitut voimat vaikuttavat heidän elämäänsä. Philip Seymour Hoffman näytteli Andersonin ensimmäisessä neljässä elokuvassa. Muita Andersonin suosimia näyttelijöitä ovat olleet Philip Baker Hall, John C. Reilly, Luis Guzmán, Ricky Jay, Julianne Moore, William H. Macy, Melora Walters ja edesmennyt Robert Ridgely. Vuonna 2007 Andersonin ohjasi Upton Sinclairin romaanin Öljyä! perustuvan elokuvan There Will Be Blood, jonka pääosassa on Daniel Day-Lewis. Vuonna 2012 hän ohjasi elokuvan Mestari, jonka pääosissa ovat Joaquin Phoenix, Philip Seymour Hoffman ja Amy Adams. Anderson on saanut uransa aikana kahdeksan Oscar-ehdokkuutta. == Filmografia ohjaajana ja käsikirjoittajana == * Kivikova kahdeksikko (Hard Eight, 1996) * Boogie Nights (1997) * Magnolia (1999) * Punch-Drunk Love – rakkauden värit (Punch-Drunk Love, 2002) * There Will Be Blood (2007) * Mestari (The Master, 2012) * Inherent Vice (2014) * Phantom Thread (2017) * Licorice Pizza (2021) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1970 syntyneet Luokka:Elävät henkilöt
Beate Klarsfeld

Beate Klarsfeld (o.s. Künzel, s. 13. helmikuuta 1939 Berliini, Saksa) on tunnettu natsirikollisten metsästäjänä. Hän on yhdessä miehensä Serge Klarsfeldin kanssa jäljittänyt monta natsirikollista. Yksi heistä oli kuuluisa Lyonin teurastajaksi kutsuttu Gestapon Ranskan asiamies Klaus Barbie, joka oli asunut Boliviassa vuodesta 1955 vuoteen 1983. Klarsfeldin isä oli Wehrmacht- sotilas. Hän kuuli holokaustin kauhuista, kun hän muutti Ranskaan vuonna 1960. Klarsfeldit menivät naimisiin vuonna 1963. Viimeksi Klarsfeld tuli kansainväliseen julkisuuteen ja tiedotusvälineiden huomioon, kun hän vuonna 1968 läimäytti silloista Länsi-Saksan liittokansleria Kurt Georg Kiesingeria. Kiesinger oli työskennellyt sodan aikana Saksan propagandaosastolla ja ulkoministeriössä. Beate Klarsfeld pidätettiin ja tuomittiin teosta yhdeksi vuodeksi vankilaan. Klarsfeldit kampanjoivat myös Itävallan presidentiksi pyrkivää Kurt Waldheimia vastaan, joka oli SA-upseeri toisen maailmansodan aikana. Klarsfeldit kokivat suuren mediasirkuksen 9. heinäkuuta 1979, kun heidän kotinsa pihalla Pariisissa räjähti autopommi. Pommin takana oli Odessa- niminen maanalainen natsijärjestö, joka halusi estää natsien vastaiset oikeudenkäynnit. Klarsfeld oli ehdolla Saksan presidentinvaaleissa 2012, mutta hävisi ihmisoikeusaktivisti Joachim Gauckille äänin 991–126. Luokka:Natsirikollisten jäljittäjät Luokka:Saksalaiset henkilöt Luokka:Vuonna 1939 syntyneet Luokka:Elävät henkilöt
Äänen masterointi

Äänen masterointi on musiikkituotannon jälkiprosessi, jossa nauhoitetusta äänimateriaalista luodaan masternauha kopiointiprosessia varten.Mastering Then and Now . Recording - The magazine for the recording musician. Viitattu 7.7.2017. Äänen masterointi on tärkeä osa kaupallisen äänitteen tuottamista. Tässä prosessissa raitojen eli musiikkikappaleiden äänimaailmaa tasapainotetaan, yhtenäistetään ja jopa korjataan sekä saatetaan äänenvoimakkuus nykystandardien mukaiselle kaupalliselle tasolle. Näiden toimenpiteiden jälkeen luodaan mastertiedosto tai masternauha. == Remasterointi == Remasterointi tai uudelleenmasterointi voi elokuvateollisuudessa tarkoittaa monia asioita visuaalisten tehosteiden parantamisesta suuriin muutoksiin elokuvan leikkauksessa. Eräät filmille tallennetut elokuvat muuttuvat ajan myötä vaaleanpunaisiksi ja muita virheitä ilmenee, joista johtuen remasterointi on tapauskohtaista. == Masternauha == Masternauha on ääni- tai videomedian tuotantoon liittyvä ensimmäinen lopulliseen muotoonsa saatettu ääni- tai kuvatallenne, josta tehdään kopioita. Tallennusmuotona voi olla esimerkiksi CD-levy, C-kasetti tai DigiBeta. Masternauha liittyy analogiseen musiikin tuottamiseen, jota ei tehdä enää kovin paljon, koska mekaanisen pyörivän magneettinauhan tilalla käytetään digitaalista tekniikkaa ja laitteistoja. Masteroinnin lopputulos on siis tietokoneella luotava ja luettava mastertiedosto. == Kultamasteri == Kultamasteri () tarkoittaa tietokoneohjelmiston julkaisuelinkaaressa versiota, joka on kokonainen ja viimeisessä kehitysvaiheessa sekä valmis toimitettavaksi asiakkaalle tai julkaistavissa kaupallisesti.https://www.techopedia.com/definition/5434/golden-master-gm Termiä käytetään muun muassa videopeliteollisuudessa, kun voidaan prässätä master-levy, jota monistetaan. == Lähteet == == Aiheesta muualla == *JAMin – Avoimeen lähdekoodiin pohjautuva masterointiohjelmisto *Har-Bal – Äänen taajuusspektriä analysoiva ohjelmisto Luokka:Musiikkituotanto Luokka:Äänisuunnittelu
Erik Wilén

Erik Wilhelm ”Erkka” Wilén (15. heinäkuuta 1898 Helsinki – 23. heinäkuuta 1982 Helsinki) oli suomalainen pikajuoksija ja olympiamitalisti. Wilén edusti Suomea kolmissa olympiakisoissa, 1920, 1924 ja 1928. Hän voitti 400 metrin aitajuoksussa hopeaa Pariisin kisoissa 7. heinäkuuta 1924. Suomen kansallisena tasolla Wilén menestyi kaikilla juoksumatkoilla 100 metriä – 800 metriä mukaan lukien 110 metrin ja 400 metrin aidat voittaen kaikilla Suomen mestaruuksia. 400 metrillä hän juoksi parhaan aikansa 49,0 vuonna 1923. Se säilyi Suomen ennätyksenä 10 vuotta. Seuratasolla Wilén edusti helsinkiläistä HIFK:ta. Uransa jälkeen Wilén toimi Berliinin 1936 olympialaisiin valmistautuvien suomalaisten pikajuoksijoiden valmentajana. Urheiluansioistaan Wilénille myönnettiin Suomen urheilun kultainen ansioristi vuonna 1957. == Lähteet == * === Viitteet === == Aiheesta muualla == * * Luokka:Suomalaiset 400 metrin aitajuoksijat Luokka:Suomalaiset olympiamitalistit Luokka:Suomalaiset pika- aitajuoksijat Luokka:Suomalaiset pikajuoksijat Luokka:Suomalaiset yleisurheiluvalmentajat Luokka:Vuonna 1898 syntyneet Luokka:Vuonna 1982 kuolleet
Euroopan talous- ja rahaliitto

Euroopan talous- ja rahaliitto eli EMU (The Economic and Monetary Union) on Euroopan unionin kolmivaiheinen talous- ja rahaliitto.http://ec.europa.eu/economy_finance/euro/emu/index_fi.htm ==Rahaliiton ensimmäinen vaihe== Rahaliiton vuonna 1990 alkaneeseen ensimmäiseen vaiheeseen kuului kaikkien valuutansiirtojen vapauttaminen EEC:n alueella. Vuonna 1992 solmittiin Maastrichtin sopimus, jossa sovittiin EMUn viemisestä loppuun. Sopimus tuli voimaan 1. marraskuuta 1993. ==Rahaliiton toinen vaihe== Rahaliiton 2. vaiheeseen kuului Euroopan keskuspankin edeltäjäksi aiotun European Monetary Instituten (EMI) perustaminen. Vuonna 1997 solmittiin Vakaus- ja kasvusopimus finanssikurin parantamiseksi. Se määritti kriteereitä euron käyttöönottoon. 1. kesäkuuta 1998 perustettiin Euroopan keskuspankki, ja 31. joulukuuta määriteltiin 11 osallistuvan maan valuutoille kiinteät vaihtosuhteet. ==Rahaliiton kolmas vaihe== Rahaliiton 3. vaihe (yhteisvaluutta) alkoi 1. tammikuuta 1999, kun eurosta tuli oikea valuutta, vaikka käteisvaluuttana se otettiin käyttöön vasta 1.1.2002. Vuoden 2001 alusta Kreikka liittyi 12. jäseneksi euroalueeseen. Unionin maista 20 on tähän mennessä jatkanut rahaliiton 3. vaiheeseen, vaikka kaikki EU-maat kuuluvatkin rahaliittoon. ===Eurovaluutan ulkopuolella olevia=== Tanskalla on oikeus pysyä rahaliiton ulkopuolella koska se liittyi EU:in jo ennen Maastrichtin sopimusta. Ruotsi puolestaan on välttynyt liittymiseltä sen takia, että 3. vaihetta edeltävä ERM II on vapaaehtoinen. ===Euron käyttöönottaneet maat=== Vuoden 1994 jälkeen EU:hun liittyneet uudet jäsenmaat ovat velvoitettuja liittymään EMU:n 3. vaiheeseen. Näistä seuraavat ovat ottaneet euron käyttöön: * Suomi ja Itävalta 1.1.1999 (1.1.2002) * Slovenia 1.1.2007 * Malta ja Kypros 1.1.2008 * Slovakia 1.1.2009. * Viro 1.1.2011 * Latvia 1.1.2014 * Liettua 1.1.2015 * Kroatia 1.1.2023 ===Omia valuuttoja käyttävät maat=== Seuraavat EU-maat käyttävät edelleen omia valuuttojaan (merkitty sulkuihin): * Bulgaria (Leva BGN/BGL) * Puola (Zloty PLN) * Romania (Leu RON) * Ruotsi (Kruunu SEK) * Tanska (Kruunu DKK) * Tšekki (Koruna CZK) * Unkari (Forintti HUF) == Lähteet == ==Aiheesta muualla== * Luokka:Euroopan unionin talous Luokka:Rahaliitot Luokka:Talouspolitiikka EMU fr:Union économique et monétaire vi:Hội nhập kinh tế#Liên minh kinh tế và tiền tệ
Keulaportti

Keulaportiksi kutsutaan laivan varsinaisen rungon etuosassa eli aluksen keulassa sijaitsevaa rungon avattavaa osaa, jonka kautta aluksesta on mahdollista joko purkaa tai lastata ajoneuvoja. Keulaportteja on asennettu pääasiassa autolauttoihin sekä muihin ro-ro-aluksiin (roll-on, roll-off). Keulaportit on edelleen jaoteltu eri ryhmiin rakenteidensa puolesta. Keulaportin käyttö tapahtuu yleensä keulaportin läheisyydessä sijaitsevasta käyttö-/hallintapaneelista. Myös aluksen komentosillalla on keulaporttien valvontaan tarvittavat laitteet. Tämän lisäksi autolauttoihin on Estonian onnettomuuden jälkeen tiukentuneiden kansainvälisten määräysten seurauksena rakennettu ajorampin taakse nk. kolmannet portit, jotka estävät veden virtaamisen autokannelle mahdollisen visiiri-/ajoramppivaurion sattuessa. Myös itse visiirien mekaaniset rakenteet, niiden ohjaus-, lukitus-, ja valvontalaitteet sekä niihin liittyvät määräykset ovat tiukentuneet huomattavasti viimeisen vuosikymmenen aikana. == Visiiri-tyyppinen portti == Visiirityyppinen keulaportti aukeaa nimensä mukaisesti alhaalta ylöspäin, eli se on saranoitu aluksen sääkannen tukirakenteisiin yläosastaan. Aukeava visiiri on yksiosainen ja se on lukittu yleensä alhaalta sekä kummaltakin sivulta erillisillä lukituslaitteilla. Se on lisäksi varustettu erillisin ohjurein, jotka varmistavat visiirin ohjautumisen oikealle kohdalleen sen laskeutuessa alas. Visiirikeulaportin avaus- ja sulkuliike on pystysuuntainen. Varsinaisen visiirin takana sijaitsee autokannen lastauksessa käytettävä ajoramppi, jota pitkin ajoneuvoliikenne johdetaan aluksen ja laiturin välillä. Suljettuna ollessaan rampin tulee olla vesitiivis. Visiirityyppisten keulaporttien rakennus uusiin laivoihin on loppunut lähes kokonaan Estonian onnettomuuden jälkeen. == Sivulle aukeava portti == Sivulle aukeavat nk. perhosportit puolestaan aukeavat nimensä mukaisesti aluksen sivuille. Tämä porttirakenne on yleistynyt voimakkaasti 1980-luvun lopulta lähtien. Tämän keulaporttityypin etuna on se, että aaltojen iskut eivät rasita portin lukkoja kuten visiirityypissä, vaan painavat portteja tiiviimmin toisiinsa ehkäisten keulaportin yllättävää aukeamista ja veden tulvimista sisään autokannelle. Perhosportti koostuu kahdesta eri osasta, jotka ovat muodoiltaan sekä rakenteeltaan toistensa peilikuvia. Yhdessä nämä muodostavat suljettuina ollessaan aluksen keulaosan. Perhosportin avaus- ja sulkuliike on vaakasuuntainen. Perhosportin kummatkin puoliskot ovat tuetut saranointi- sekä käyttövarsiensa puolesta aluksen rungon etuosan tukirakenteisiin. Myös perhosportit ovat varustettu ohjuri-, lukitus- sekä valvontalaitteilla. Varsinaisen portin takana sijaitsee purkamiseen ja lastaamiseen tarvittava ajoramppi, jonka tulee suljettuna olla vesitiivis. Sivulle aukeavien porttien etuna on myös se, että keulan ei tarvitse avautua koko korkeudelta, vaan ainoastaan autokansien korkeudelta. Luokka:Laivatekniikka
Ginseng

Ginseng (Panax ginseng, nähdään myös virheellisessä kirjoitusasussa gingseng) on viime vuosina länsimaissakin suosiota saanut aasialainen rohdoskasvi. Kasvin täsmällisiä suomenkielisiä nimiä ovat kiinanginseng ja kiinanginsengjuuri.Kassu – Kasvien suomenkieliset nimet. viitattu 1.3.2016. Ginsengiä käytetään yleiskuntoa vahvistavana luontaislääkkeenä eli adaptogeenina. Perinteisen kiinalaisen lääketieteen mukaan ginsengjuurta käytetään muun muassa lisäämään Jing-energian kiertoa kehossa, parantamaan mieskuntoa sekä sairauden jälkeistä heikkoutta ja estämään vanhuudenheikkoutta. Panax ginseng -juurta on kahdenlaista: Valkoista ginsengiä kasvatetaan neljästä kuuteen vuoteen, sitten juuri kuoritaan ja kuivatetaan auringossa, jolloin vesipitoisuus laskee 12 prosenttiin tai alemmaksi.Valkoisessa ginsengissä on käsittelyn johdosta luultavasti vähemmän lääkeaineellista sisältöä. Auringossa kuivattaminen muuttaa juuren värin kelta-valkoiseksi. Punainen ginseng poimitaan kuusivuotiaana. Sitä ei kuorita, ja se keitetään. Keittäminen antaa juurelle punertavan värin, josta nimi johtuu. Keittäminen ei vahingoita niin paljoa ginsengin parantavia ainesosia. Keittämisen jälkeen juuri kuivatetaan. Ginsengjuuren kuljettaminen Suomeen on kiellettyä, koska se luokitellaan vahvaksi lääkeaineeksi, mutta uutteena tai jauheena kuljettaminen on sallittua, ja sitä käytetäänkin esimerkiksi piristävänä ainesosana teessä, virvoitus- ja energiajuomissa sekä myös joissain suihkugeeleissä. == Lähteet == * === Viitteet === == Aiheesta muualla == *ITIS: Panax ginseng *United States Department of Agriculture (USDA): Panax ginseng *Flora of China: Panax ginseng *Dr. Duke's Phytochemical and Ethnobotanical Databases: Panax ginseng Luokka:Araliakasvit Luokka:Lääkekasvit Luokka:Yrtit Luokka:Seulonnan keskeiset artikkelit
Juurimusiikki

Juurimusiikki () on hieman epämääräinen käsite, joka viittaa populaarimusiikin alkuperään. Juurimusiikiksi kutsutaan varsinkin sellaisia pohjoisamerikkalaisen kansanmusiikin ja varhaisen populaarimusiikin tyylejä, jotka ovat vaikuttaneet rockmusiikin syntyyn ja kehitykseen. Tällaisia ovat varsinkin blues, kantri, bluegrass ja folkmusiikki eri muodoissaan. Joskus käsite laventuu tarkoittamaan myös näistä vaikutteita saaneita rockin varhaisia tyylisuuntauksia 1950-1970-luvuilla. ==Aiheesta muualla== * Bluesnews.fi/instropedia/: suomalaisen juuri-instrumentaalimusiikintietokanta Luokka:Populaarimusiikki Luokka:Rockin tyylilajit
Likainen Harry

Likainen Harry () on Don Siegelin ohjaama vuonna 1971 valmistunut kiistelty rikoselokuva, jonka pääosaa näyttelee Clint Eastwood. Se oli Siegelin ja Eastwoodin neljäs yhteistyö (aiemmat olivat Rautainen Coogan (1968), Kourallinen dynamiittia (1970) ja Korpraali John McB (1971)). Elokuva kertoo kovaotteisesta, säännöistä piittaamattomasta poliisietsivästä ”Likainen” Harry Callahanista, joka yrittää saada kiinni psykopaattista, Scorpio-salanimeä käyttävää sarjamurhaajaa San Franciscossa. Elokuva perustuu osittain todelliseen, selvittämättömäksi jääneeseen sarjamurhaajatapaukseen, jossa Zodiac Killer -nimeä käyttänyt mies murhasi Kaliforniassa vuosina 1968–1969 viisi ihmistä. Elokuva menestyi hyvin, mutta sai kritiikkiä väkivaltaisuudestaan. Elokuva tunnetaan edelleen parhaiten San Franciscoon sijoittuvista kohtauspaikoistaan, Harryn virka-aseesta Smith & Wesson 29 .44 Magnumista ja repliikistä "You've got to ask yourself one question: 'Do I feel lucky?' Well, do ya, punk?" http://harmiton.blogspot.com/2008/02/do-ya-feel- lucky-punk.html Enimmäkseen Harmiton Blogi == Roolit == == Kohtelu Suomessa == Valtion elokuvatarkastamo antoi helmikuussa 1972 Likainen Harry -elokuvalle raaistavana ja mielenterveydelle vahingollisena ikärajan KK (Kokonaan kielletty), joten sitä ei saanut Suomessa esittää eikä levittää. Kuukausien valituskierrosten ja oikeusasteiden jälkeen elokuvan noin kolme minuuttia leikattu versio hyväksyttiin korkeimman hallinto-oikeuden päätöksen jälkeen ikärajamerkinnällä K-16 ja se sai valkokangasensi-iltansa tammikuussa 1973. Nykyisin ikäraja on 16. Sittemmin elokuvaa on esitetty Suomessa televisiossa useita kertoja.Elonet.fi, Esitykset == Aiheesta muualla == * Mustonen, Jari: Likainen Harry (1971). Elitisti, 16.7.2018. == Lähteet == Luokka:Yhdysvaltalaiset rikoselokuvat Luokka:Vuoden 1971 yhdysvaltalaiset elokuvat Luokka:Don Siegelin ohjaamat elokuvat Luokka:Sarjamurhaajaelokuvat Luokka:Seulonnan keskeiset artikkelit Luokka:Kokonaan kielletyt elokuvat Suomessa Luokka:Warner Brosin elokuvat
Psyko (romaani)

Psyko on Robert Blochin kirjoittama psykologinen kauhuromaani, joka julkaistiin vuonna 1959. Romaani kertoo henkisesti sairaasta Norman Batesista ja hänen elämästään ja tekemistään henkirikoksista pienessä Fairvale-nimisessä kaupungissa. Kirja on saanut inspiraatiota sarjamurhaaja Ed Geinistä.Vesa Nykänen, Lauri Itäkangas: Kukaan ei ole enää turvassa: Alfred Hitchcockin Psyko Yle.fi 18.9.2021. Viitattu 28.7.2023. Vuosi kirjan ilmestymisen jälkeen Alfred Hitchcock ohjasi samannimisen kirjaan pohjautuvan elokuvan, joka sai myös ajan mittaan kolme jatko-osaa. ==Lähteet== Luokka:Robert Blochin romaanit Luokka:Vuoden 1959 kirjat